පැයකට අධික කාලයක් ප්‍රකාශ සටහන් කරගැනීමෙන් අනතුරුව හිටපු අමාත්‍යවරයා කොළඹ - අලූත්කඬේ අංක හතර මහේස්ත්‍රාත් අධිකරණයට ඉදිරිපත් කිරීමෙන් අනතුරුව අද දක්වා රක්ෂිත බන්ධනාගාර ගත කෙරුණා.නීතිපතිවරයාගේ සම්බන්ධීකරණ නිලධාරිනි රජයේ අධිනීතීඥ නිශාරා ජයරත්න සඳහන් කළේ හිටපු අමාත්‍ය පාඨලී චම්පික රණවක අත්අඩංගුවට ගෙන අධිකරණයට ඉදිරිපත් කරන ලෙස නීතිපති දප්පුල ද ලිවේරා කොළඹ දිශාව භාර ජ්‍යෙෂ්ඨ නියෝජ්‍ය පොලිස්පතිවරයාට කළ නියෝගයකට අනුව මෙම අත්අඩංගුවට ගැනීම සිදුකර ඇති බවයි.නොසැළකිලිමත් ලෙස රිය ධාවනය කර පුද්ගලයෙකුට බරපතල තුවාල සිදුකිරීම සහ මාර්ග අනතුරකදී රියදුරු ලෙස වෙනත් පුද්ගලයෙකු ඉදිරිපත් කිරීම මොහුට එරෙහිව එල්ලවී ඇති චෝදනායි.ඊයේ පස්වරුවේ අත්අඩංගුවට ගැනීමෙන් පසුව හිටපු අමාත්‍ය පාඨලී චම්පික රණවක රැගෙන එනු ලැබුවේ දෙමටගොඩ පිහිටි කොළඹ අපරාධ කොට්ඨාශය වෙතයි.